CELEX: 62011CN0250
Language: lv
Date: 2011-05-20 00:00:00
Title: Lieta C-250/11: Lūgums sniegt prejudiciālu nolēmumu, ko 2011. gada 20. maijā iesniedza Mokestinių ginčų komisijos prie Lietuvos Respublikos Vyriausybės (Lietuvas Republika) — AB „Lietuvos geležinkeliai“ /Vilniaus teritorinė muitinė

30.7.2011   
            
            
               LV
            
            
               Eiropas Savienības Oficiālais Vēstnesis
            
            
               C 226/14
            
         Lūgums sniegt prejudiciālu nolēmumu, ko 2011. gada 20. maijā iesniedza Mokestinių ginčų komisijos prie Lietuvos Respublikos Vyriausybės (Lietuvas Republika) — AB „Lietuvos geležinkeliai“/Vilniaus teritorinė muitinė
   
   (Lieta C-250/11)
   2011/C 226/27
   Tiesvedības valoda — lietuviešu
   
      Iesniedzējtiesa
   
   
      Mokestinių ginčų komisijos prie Lietuvos Respublikos Vyriausybės
   
   
      Lietas dalībnieki pamata procesā
   
   
      Prasītāja: AB “Lietuvos geležinkeliai”
   
   
      Atbildētājas: Vilniaus teritorinė muitinė, Muitinės departamentas prie Lietuvos Respublikos finansų ministerijos
   
   
      Prejudiciālie jautājumi
   
   
               1)
            
            
               Vai Regulas Nr. 918/83 (1) 112 panta 1. punkta a) apakšpunktā un Regulas Nr. 1186/2009 (2) 107. panta 1. punkta a) apakšpunktā paredzētais atbrīvojums no ievedmuitas ir jāsaprot tādējādi, ka tas ir piemērojams mehāniskiem transportlīdzekļiem — lokomotīvēm?
            
         
               2)
            
            
               Vai Direktīvas 83/181/EEK (3) 82. panta 1. punkta a) apakšpunktā un Direktīvas 2009/132/EK (4) 84. panta 1. punkta a) apakšpunktā noteiktais atbrīvojums no pievienotās vērtības nodokļa ir jāsaprot tādējādi, ka tas ir piemērojams mehāniskiem transportlīdzekļiem — lokomotīvēm?
            
         
               3)
            
            
               Ja atbilde uz otro jautājumu ir apstiprinoša, vai tādas tiesību normas, kas noteiktas Direktīvas 83/181/EEK 82. panta 1. punkta a) apakšpunktā un Direktīvas 2009/132/EK 84. panta 1. punkta a) apakšpunktā, ir jāinterpretē tādējādi, ka ar tām dalībvalstij ir aizliegts ierobežot atbrīvojuma no importa PVN attiecībā uz degvielu gadījumus, nosakot, ka šāds atbrīvojums ir piemērojams tikai tādai degvielai, kas Eiropas Savienības muitas teritorijā ir ievesta automobiļu transportlīdzekļu standarta degvielas tvertnēs un ir nepieciešams šo transportlīdzekļu ekspluatācijai?
            
         
      (1)  Padomes 1983. gada 28. marta Regula (EEK) Nr. 918/83, ar kuru izveido Kopienas sistēmu atbrīvojumiem no muitas nodokļiem (OV L 105, 1. lpp.).
   
      (2)  Padomes 2009. gada 16. novembra Regula (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (OV L 324, 23. lpp.).
   
      (3)  Padomes 1983. gada 28. marta Direktīva 83/181/EEK, kas nosaka Direktīvas 77/388/EEK 14. panta 1. punkta d) apakšpunkta darbības jomu attiecībā uz atbrīvošanu no pievienotās vērtības nodokļa sakarā ar noteiktu preču galīgo ievešanu (OV L 105, 38. lpp.).
   
      (4)  Padomes 2009. gada 19. oktobra Direktīva 2009/132/EK, kas nosaka Direktīvas 2006/112/EK 143. panta b) un c) punkta darbības jomu attiecībā uz atbrīvošanu no pievienotās vērtības nodokļa sakarā ar noteiktu preču galīgo importu, (OV L 292, 5. lpp.).